proxectonos/corpus_dominio_legal_administrativo_tmp huggingface dataset:
23/05/2017 | Administración LocalMunicipal
San Sadurniño
Aprobación de padrón cobratorio

A Xunta de Goberno Local deste Concello, en sesión celebrada o día 11 de maio de 2017, acordou aprobar o padrón cobratorio correspondente ó uso dos locais do Centro Municipal de Empresas do mes de xuño do presente ano 2017, e de conformidade co disposto nos artigos 124 da Lei xeral tributaria e 88 do Regulamento xeral de recadación, mediante o presente sometese a información pública o citado padrón, polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello de San Sadurniño, no prazo dun mes, contado dende o día seguinte ao de finalización do período do exposición. Contra a resolución de recurso de reposición poderá interpoñer, ante o Xulgado do Contencioso Administrativo, no prazo de dous meses. O prazo de ingreso en período voluntario será de dous meses dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. San Sadurniño, 16 de maio de 2017. O Alcalde, Secundino García Casal
23/05/2017 | Administración LocalMunicipal
Boqueixón
Aprobación inicial da desafectación do dominio público da segunda planta da vivenda para mestres, no lugar de Lamas - Sergude

O Pleno do concello de Boqueixón, na sesión ordinaria que tivo lugar o día 10 de maio do 2017 adoptou o seguinte acordo: 1. Iniciar o expediente de desafectación do dominio público do seguinte ben: Vivenda para mestres de 144 m 2, situado na segunda planta da edificación construída na parcela situada en Lamas – Sergude. Referencia catastral: 000401100NH44A0001QE, inscrita no Rexistro da Propiedade, número de finca 18330; tomo 1238; libro 87; folio 90. Inscrita no inventario municipal de bens.2. Xustificar a oportunidade da alteración da cualificación xurídica, pola necesidade de utilizar a citada vivenda para fins sociais, sendo destinada ao uso de familias necesitadas por circunstancias excepcionais e sobrevidas, por un tempo determinado.3. Expoñer ao público o expediente por prazo de un mes mediante publicación no BOP, contados a partir do seguinte ó da publicación do presente anuncio no Boletín Oficial da Provincia, co fin de que os interesados poidan examinalo e presentar as reclamacións que estimen oportunas. De non presentarse reclamacións durante dito prazo, a desafectación entenderase definitivamente aprobada. Boqueixón, 18 de maio do 2017 O alcalde Manuel Fernández Munín
23/05/2017 | Administración LocalMunicipal
Abegondo
Anuncio do Certame das Letras Galegas 2017

Mediante Resolución da Alcaldía de data 16/05/2017, foi acordado aprobar a convocatoria do Certame Letras Galegas 2017 Concello de Abegondo e as bases do Certame Letras Galegas 2017 Concello de Abegondo. As ditas bases están dispoñibles na sede electrónica do Concello de Abegondo sede. abegondo. es e na páxina web municipal www.abegondo. gal. Abegondo, 16 de maio de 2017 O alcalde José Antonio Santiso Miramontes
23/05/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 8 de maio de 2017 polo que se somete a información pública a solicitude de autorización administrativa previa e de construción dunha instalación de distribución eléctrica no concello de Fisterra (expediente IN407A 2017/020-1)

Acordo do 8 de maio de 2017 da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Fisterra (expediente IN407A 2017/020-1) Expte.: IN407A 2017/020-1 Solicitante: Unión Fenosa Distribución, S. A. Denominación: LMTS CTS Lugar Escaselas, s/n. Concello: Fisterra Características técnicas: – LMTS a 20 KV, de 52 m, condutor tipo RHZ1-2OL 12/20 KV 3x(1x240 mm 2 Al), con orixe nun punto do tramo comprendido entre o CT Sardiñeiros de Abaixo (Expte.260/05 - 15XYY3) e o CT Fincas Barbanza (Expte.92/07 - 15XCCY), da LMTS POT-807, e final no novo CTS proxectado, facendo E/S. – CTS Escaselas prefabricado compacto de manobra exterior sen envolvente metálica, cunha potencia de 250 KVA, unha relación de transformación de 20.000/400-230 V e configuración 2L+1P. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 8 de maio de 2017. Isidoro Martínez Arca Xefe territorial da Coruña
23/05/2017 | Administración LocalMunicipal
Boiro
Exposición ao público do expediente de modificación de obrigas de pechados n.º 1/2017

ANUNCIO DE EXPOSICIÓN AO PÚBLICO Incoación expediente de modificación/anulación de saldos iniciais de obrigas recoñecidas de exercicios pechados por omisións ou erros contables ou por prescrición (2003 a 2013) Con data do 16 de maio de 2017, a Xunta de Goberno Local do Concello de Boiro iniciou o expediente n.º 1/2017 de modificación/anulación de saldos iniciais de obrigas recoñecidas de exercicios pechados por omisións ou erros contables ou por prescrición, acordando en base ao disposto na Base 36.2 e 37 de execución do orzamento municipal de 2017 que se someta a exposición ao público por prazo de 15 días hábiles, a contar dende o día seguinte á publicación do presente anuncio aos efectos de que os interesados poidan examinalo expediente e presentar cantas reclamacións e alegacións estimen pertinentes. Boiro, 18 de maio de 2017. O alcalde-presidente Juan José Dieste Ortigueira ANEXO_ expediente de modificación de obrigas pechados n.º 1/2017
23/05/2017 | Administración LocalMunicipal
Curtis
Padrón fiscal do lixo 2017

Con data de 16/05/2016 o Sr. Alcalde dita o Decreto nº 133/2017 adoptando o seguinte acordo: PRIMEIRO.- Aprobar o padrón fiscal de usuarios do servizo de recollida do lixo do ano 2017, ordenanza fiscal reguladora número 5. SEGUNDO.- Expoñer ó público o Padrón de Usuarios do ano 2017 por un importe de 311.776,96 €, polo prazo dun mes dende esta publicación. Esta exposición servirá de notificación colectiva a tódolos contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO.- Contra o padrón de usuarios tódolos interesados poderán interpor recurso de reposición, segundo disposto no artigo 14 do Real Decreto Lexislativo 2/2004, de cinco de marzo, polo que se aproba o Texto Refundido da Lei Reguladora de Facendas Locais, no prazo dun mes contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes. O recurso entenderase desestimado se non se resolve expresamente no prazo dun mes dende a súa interposición. Contra a desestimación presunta do recurso poderase interpor recurso contencioso administrativo, tal como establece o artigo 46.1 da Lei 29/1998, do 13 de xullo, reguladora da xurisdición contencioso-administrativo. Tamén poderá interpor calquera outro recurso que se estime conveniente. Curtis, 18 de maio de 2017 O alcalde, Javier Francisco Caínzos Vázquez
23/05/2017 | Administración LocalMunicipal
Lousame
Publicación anuncio delegación sinatura “Convenios da Rede Cultural 2017”

En virtude das facultades que me outorga o Art.21 da Lei 7/85 Reguladora das Bases de Réxime Local, Art.46 da Lei 5/97 de Administración Local de Galicia, Art.24 do RD.781/86, Art.43 a 47 do RD.2568/1986, e demais normativa concordante.10) Delegar no 1º Teniente de alcalde, D. Ramón Manuel Martínez Rial, o exercicio da competencia, orixinariamente desta Alcaldía, para a sinatura dos Convenios da Rede Cultural 2017, o día 15 de maio de 2017, ás 11:30 horas, no Pazo Provincial da Deputación Provincial de A Coruña.20) Notifiquese ós interesados e recábese aceptación expresa, déase conta ó Pleno e publíquese en forma legal. Lousame, 15 de maio de 2017. Asdo.: Mª Teresa Villaverde Pais, alcaldesa.
23/05/2017 | Administración LocalMunicipal
Cabana de Bergantiños
Aprobación do padrón fiscal do servizo de axuda no fogar

En data 12 de maio de 2017 o Alcalde ditou a seguinte resolución: “Vista a Ordenanza fiscal reguladora da taxa polo servizo de axuda no fogar que foi publicado no BOP nº 135 do 17 de xullo de 2014. Visto o informe da traballadora social do concello, dona Dora Milena Minino Asatryan, no que detalla a relación de persoas usuarias do servizo, prezo hora/porcentaxe prezo hora e o número de horas que foron atendidas no mes de abril de 2017. Elaborados os padróns mensuais que conteñen as liquidacións da taxa pola prestación do servizo do SAF no mes de abril de 2017, en base aos datos facilitados pola Traballadora Social do concello. Tendo en conta o establecido no artigo 21.1. f) da Lei 7/1985, Reguladora das Bases de Réxime Local, que atribúe a esta Alcaldía o desenvolvemento da xestión económica de acordo co orzamento aprobado. PRIMEIRO.- Aprobar o padrón mensual da taxa pola prestación do servizo de axuda no fogar correspondentes ao mes de abril de 2017. O padrón correspondente ao mes de abril consta de 46 contribuíntes (10 de libre concurrencia e 36 de dependencia) e un importe total de 2.615,41 € (2.436,26 € usuarios de dependencia e 179,15 € usuarios de libre concurrencia). SEGUNDO.- Expoñer ao público os padróns aprobados, mediante a publicación de edicto no BOP e no taboleiro de anuncios do concello, por un período de 15 días dende a publicación. Esta exposición servirá como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. TERCEIRO.- O prazo de cobro en período voluntario será de 2 meses dende a publicacion do edicto de aprobación, transcurrido o mesmo procederase a exixir os xuros de mora e os recargos dacordo cos artigos 26 a 28 da Lei 58/2003. CUARTO.- Contra as liquidacións incorporadas aos padróns, os interesados poderán interpor recurso preceptivo de reposición ante o Sr. Alcalde, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso-administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución.” Cabana de Bergantiños, a 15 de maio de 2017 O Alcalde Asdo. José Muíño Domínguez
23/05/2017 | Administración LocalMunicipal
Trazo
Aprobación definitiva do presuposto municipal 2017

ANUNCIO Aprobación definitiva presuposto municipal para o 2017 O Presuposto foi aprobado inicialmente polo Pleno en sesión de 31 de marzo de 2017 e sometido a exposición pública para reclamacións durante o prazo de quince días, mediante anuncio publicado no BOP número 68, de data 10 de abril pasado, sen que contra o mesmo se presentase alegación algunha segundo certificación expedida pola Secretaria da Corporación. ESTADO DE INGRESOS ESTADO DE GASTOS Segundo o disposto no número 3 do artigo 169 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, procédese á publicación do resumo por capítulos do presuposto municipal, así como do cadro de persoal, para a súa entrada en vigor con efectos ó 1 de xaneiro de 2016. CADRO E PLANTEL DE PERSOAL PERSOAL FUNCIONARIO I. Con habilitación de carácter nacional I.1. Secretaría-Intervención (1) Grupo A1.–Nivel 30 / Grupo A2.–Nivel 28 II. Escala de Administración Xeral. II.1. Subescala Xestión (1) Grupo A2.–Nivel 26 2.2. Técnico de Servizos Sociais (1) Grupo A2.–Nivel 22.2.3. Administrativo (1) Grupo C1.–Nivel 22.2.4. Tesoureiro (1) Grupo C1.–Nivel 22.2.5. Auxiliar administrativo (1) Grupo C2.–Nivel 18 2.6. Subescala Subalterna Ordenanza (vacante) Agrupacións profesionais.–Nivel 13.2.7. Subescala Subalterna Subalterno C. P. I. (1) Agrupacións Profesionais.–Nivel 13 III. Escala de Administración Especial. III.1. Subescala de servicios especiais. Vixilante municipal (1) Grupo C2.–Nivel 18. POSTOS DE TRABALLO SUXEITOS Á LEXISLACIÓN LABORAL I. De actividade permanente e dedicación completa. Obreiro de Servicios Múltiples (vacante) Conductor obras e servicios (vacante) II. De actividade temporal. Animador/a cultural (1) Programas de Integración Laboral (4 traballadores/as) Dotación Servicios Sociais (Educador/a familiar: 1, Auxiliar Admvo.: 1, Persoal de apoio) Dotación Punto Atención Infantil (Director/a: 1, Coidador/a: 1, Persoal de apoio) Subalterno I. E. S. (1) Técnico deportivo (1) Mantemento e limpeza (1) O que se publica para xeral coñecemento, sinalando que, de conformidade co establecido no artigo 171 da do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais, de 28 de decembro, Reguladora das Facendas Locais, contra o acordo de aprobación definitiva, poderá interpoñerse directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses a contar dende o día da publicación deste anuncio. Trazo, 16 de maio de 2017. O alcalde Asdo.: José Dafonte Varela
23/05/2017 | Administración LocalMunicipal
As Pontes de García Rodríguez
Secretaría
Anuncio de formalización de diversos contratos

En cumprimento do disposto no artigo 154.2 do Real decreto lexislativo 3/2011, do 14 de novembro, polo que se aproba o Texto refundido da Lei de contratos do sector público, faise pública a formalización dos seguintes contratos: Número de expediente: 2016/C003/000011. Contrato: Mellora da accesibilidade e pavimentación na rúa Rosalía de Castro (PAS 2015). Datos do perfil do contratante: http://www.contratosdegalicia. gal/resultado. jsp? N=58066 Procedemento de licitación: aberto, cun único criterio de adxudicación. Adxudicatario: Fonsán, Gestión y Construcción, S. L. Orzamento de adxudicación: 107 641, 45 €, IVE incluído. Data de adxudicación: Acordo Xunta de Goberno Local (sesión extraordinaria de data 22/03/2017). Data de formalización de contrato: 30/03/2017. Número de expediente: 2016/C003/000016. Contrato: Reparación de estradas no Vilar, Os Regalados, A Graña, Recemonde, O Caneiro, A Rega, A Da, Marraxón, Castiñeiro, Paipaz, Pereira e Os Currás (PAS 2015) Datos do perfil do contratante: http://www.contratosdegalicia. gal/resultado. jsp? N=58064 Procedemento de licitación: aberto, cun único criterio de adxudicación. Adxudicatario: Francisco Gómez y Cía., S. L. Orzamento de adxudicación: 115 971,24 €, IVE incluído. Data de adxudicación: Acordo Xunta de Goberno Local (sesión ordinaria de data 05/04/2017). Data de formalización de contrato: 26/04/2017. Número de expediente: 2016/C003/000017. Contrato: Acondicionamento e mellora da rúa Alexandre Bóveda.2.ª fase (convenio de subvención nominativa da Deputación Provincial da Coruña asinado en data 01/07/2016). Datos do perfil do contratante: http://www.contratosdegalicia. gal/resultado. jsp? N=71458 Procedemento de licitación: aberto, cun único criterio de adxudicación. Adxudicatario: Fonsán, Gestión y Construcción, S. L. Orzamento de adxudicación: 130 822, 79 €, IVE incluído. Data de adxudicación: Acordo Xunta de Goberno Local (sesión ordinaria de data 05/04/2017). Data de formalización de contrato: 27/04/2017. As Pontes de García Rodríguez, 18 de maio de 2017. O concelleiro delegado da Área de Facenda, Patrimonio, Urbanismo e Servizos Antonio Alonso Román
16/05/2017 | Administración LocalMunicipal
Muxía
Anuncio do padrón do mercadillo semanal (2.º trimestre 2017)

ANUNCIO Aprobación do padrón de vendedores ambulantes mercado municipal (2.º trimestre 2017) O alcalde, mediante resolución de 5 de maio de 2017, aprobou o padrón de vendedores ambulantes do mercado municipal correspondente ao 2.º trimestre 2017. O dito padrón queda exposto ao público nas oficinas municipais durante o prazo de 1 mes a partir da publicación deste anuncio no B. O. P con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes, contado dende o día seguinte ao remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases de Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposión poderase presentar recurso contencioso-administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. Modalidade de cobro: – Nas oficinas municipais en horario de atención ao público. – Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en 2 meses, contados a partir do remate do período de exposición pública. Transcorrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de mora e custos que preocedan, de acordo co previsto no artigo 28 da Lei Xeral Tributaria. Muxía, 10 de maio de 2017. O alcalde Félix Porto Serantes
16/05/2017 | Administración LocalMunicipal
A Baña
Aprobación provisional Ordenanza apertura establecementos

Expediente: Aprobación da ordenanza reguladora dos instrumentos de intervención municipal e de regulación integrada do exercicio de actividade e apertura de establecementos no municipio da Baña Acordo: Aprobación provisional. Órgano e data: Concello Pleno, 2 de febreiro de 2017. Obxecto: Exame do expediente e formulación de alegacións. Prazo de exposición: 30 días, contados desde o seguinte ao da publicación no Boletín Oficial da Provincia. Efectos: Se non se presentaran reclamacións durante o prazo de exposición pública, entenderase definitivamente adoptado o acordo sinalado. Norma reguladora: Artigos 49 e 70.2 da Lei 7/1985, de 2 de abril, Reguladora das Bases de Réxime Local. A Baña, 8 de maio de 2016. O Alcalde, José Andrés García Cardeso
16/05/2017 | Administración LocalMunicipal
Porto do Son
Delegación da Alcaldía

EDICTO O alcalde-presidente do Concello de Porto do Son, en data 09/05/2017, ditou a seguinte resolución: “Primeiro. –Delegar na primeira tenente de alcalde, D.ª María José Maneiro Quintáns, as competencias da Alcaldía desde o día 10 ao 14 de maio de 2017, ámbolos dous incluídos. Segundo. –Publicar a presente resolución no taboleiro de editos do concello e no BOP, non obstante o cal producirá efectos desde o día seguinte ao da súa data. Terceiro. –Notificar esta resolución ao interesado e dar conta ao Pleno da Corporación na primeira sesión que celebre.” O que se fai público para xeral coñecemento. Porto do Son, 9 de maio de 2017. O alcalde-presidente Asdo.: José Luis Oujo Pouso
16/05/2017 | Administración LocalMunicipal
Mugardos
Lista ou bolsa de traballo para posibles contratacións laborais temporais dun/dunha traballador/a social

ANUNCIO LISTA OU BOLSA DE TRABALLO PARA POSIBLES CONTRATACIÓNS LABORAIS TEMPORAIS DUN/DUNHA TRABALLADOR/A SOCIAL A Sra. alcaldesa-presidenta do Concello de Mugardos ditou, con data 10.05.2017, a Resolución da Alcaldía núm.570/2017, pola que se prestou aprobación á lista ou bolsa de traballo para posibles contratacións laborais temporais dun/dunha traballador/a social, tal e como figura de seguido: Para os efectos de realizar, se é o caso, os chamamentos para a contratación, vía telefónica e/ou mediante enderezo electrónico, tomaranse como teléfono de contacto e/ou enderezo electrónico os que os integrantes da lista fixeron constar nas autorizacións obrantes no expediente da súa razón. A vixencia da presente lista será de tres (3) anos, a contar dende a data da citada Resolución da Alcaldía, e entrará en vigor con carácter inmediato. A presente resolución, que pon fin á vía administrativa, é susceptible de interposición de recurso potestativo de reposición perante a Alcaldesa-Presidenta, nos termos e prazos sinalados na Lei 39/2015, do Procedemento Administrativo Común das Administracións Públicas e; ou directamente de recurso contencioso-administrativo nos termos e prazos sinalados na Lei 29/1998, reguladora da Xurisdición Contencioso-Administrativa. Todo iso, sen prexuízo de que se poida exercitar calquera outro recurso que se estime pertinente. Mugardos, 11 de maio de 2017. A ALCALDESA Asdo.: MARÍA DEL PILAR DÍAZ OTERO
16/05/2017 | Administración LocalMunicipal
O Pino
Advertido erro no Anexo I: Persoal Subrogado do prego de prescricións técnicas particulares para a contratación do servizo de limpeza dos edifícios municipais deste concello, procédese a corrección do mesmo

Advertido erro no Anexo I: Persoal Subrogado do prego de prescricións técnicas particulares para a contratación do servizo de limpeza dos edificios municipais deste concello, procédese a corrección do mesmo, quedando do seguinte xeito: Asemade o prazo de presentación de proposicións cóntase a partir do día seguinte ó da publicación do presente anuncio no BOP de A Coruña. O Pino a 12 de maio de 2016. O Alcalde, Asdo/Manuel Taboada Vigo
16/05/2017 | Administración LocalMunicipal
Fene
Secretaría
Anuncio para a licitación do contrato de servizos catastrais

ANUNCIO PARA A LICITACIÓN DO CONTRATO DE SERVIZOS CATASTRAIS 1. Entidade adxudicadora. Datos xerais e datos para a obtención da información: a) Organismo: Concello de Fene. b) Dependencia que tramita o expediente: Secretaría/Contratación. c) Obtención de documentación e información: – Dependencia: Contratación. – Domicilio: Praza do Alcalde Ramón Souto González, s/n (antiga Avda. do Concello, s/n). – Localidade e código postal: Fene, 15500 – Teléfono 981492707 – Telefax 981492788 – Correo electrónico: secretaria@fene. gal – Dirección de Internet do perfil de contratante: www.fenecidadan.es – Data límite de obtención de documentación e información: a data de finalización do prazo de presentación de ofertas. d) Número de expediente: 2016/C004/000003.2. Obxecto do contrato. a) Tipo: servizos. b) Descrición: “CONTRATO DE SERVIZOS CATASTRAIS”. c) División por lotes: non. d) Lugar de execución: Concello de Fene. e) Duración do contrato: dous (2) anos. f) Admisión de prórroga: si, por mutuo acordo das partes contratantes, ata dous anos máis (2+1+1) g) CPV: 71354300-7 (servizos de estudios catastrais). 3. Tramitación e procedemento. a) Tramitación: ordinaria. b) Procedemento: aberto. c) Criterios de adxudicación: único criterio de adxudicación (prezo). 4. Valor estimado do contrato: 22.160 €. 5. Orzamento base de licitación. a) Importe neto: 22.160 € + 4.653,60 € en concepto de IVE. Importe total: 26.813,60 €. 6. Garantías esixidas. a) Provisional: non. b) Definitiva: 5% do importe de adxudicación, IVE excluído.7. Presentación de ofertas. a) Data límite de presentación: 15 días naturais dende o seguinte á última das publicacións do anuncio de contratación no Boletín Oficial da Provincia da Coruña ou no perfil do contratante na apáxina web do concello, www.fenecidadan.es b) Lugar de presentación: 1. Dependencia: Rexistro Xeral do Concello de Fene en horario de 08.30 a 14.00 horas, de luns a venres, ou en calquera dos lugares establecidos no artigo 16.4 da Lei 39/2015 do procedemento administrativo común das Administracións públicas.2. Domicilio: Praza do Alcalde Ramón Souto González, s/n (antiga Avda. do Concello, s/n). 3. Localidade e código postal: Fene 15500 8. Apertura de ofertas. a) Dirección: a sinalada no perfil do contratante. b) Localidad e código postal: a sinalada no perfil do contratante. c) Data e hora: a sinalada no perfil do contratante.9. Outra información. Forma e medio de consultar o prego administrativo técnico: no perfil do contratante do Concello de Fene ao que se pode acceder a través da páxina www.fenecidadan.es Fene, 9 de maio do 2017. O alcalde Juventino José Trigo Rey
16/05/2017 | Administración LocalMunicipal
Brión
Anuncio escola infantil maio 2017

Mediante resolución de alcaldía de data de 10.05.2017 aprobouse o padrón pola utilización dos servizos de escola infantil. De acordo co disposto no artigo 102.3 da Lei 58/2003, de 17 de decembro, Xeral Tributaria, notifícanse colectivamente os recibos derivados destes padróns. De conformidade coa ordenanza xeral de ingresos municipais de dereito público, exporanse ao público nun prazo de 20 días, contados a partir do primeiro día do período de pago en voluntaria destes padróns, para que se poidan presentar as reclamacións pertinentes. De acordo co artigo 14.2 c) do Real Decreto Lexislativo 2/2004, de 5 de marzo, polo que se aproba o Texto Refundido da Lei das Facendas Locais, contra o acordo de aprobación dos padróns e das súas liquidacións poderase interpor recurso de reposición no prazo dun mes a contar dende o día seguinte ao remate da exposición pública dos padróns. Contra a resolución expresa ou presunta do recurso de reposición que no seu caso se formule, poderase interpor recurso contencioso-administrativo na forma e prazos que a tal efecto se establecen na Lei 29/98 de 13 de xullo, reguladora da xurisdición contencioso administrativa. De acordo co disposto no artigo 62.3 da Lei Xeral Tributaria, fíxase como prazo de pago en período voluntario, dende o 18 de maio de 2017 ao 18 de xullo de 2017. Advírtese que transcorrido o prazo de ingreso en período voluntario, as débedas serán esixidas pola vía de constrinximento, e deveñaranse as correspondentes recargas do período executivo, os xuros de mora, e no seu caso, as costas que se produzan. Brión, 10 de maio de 2017 O alcalde José Luis García García
16/05/2017 | Administración LocalMunicipal
Ares
Notificación por comparecencia

Para publicar a imposibilidade de notificación da denucia con nº: 2017-101167-00000045, dimanante de outro expediente co nº: 2009-101167-000000272 ante PAPRONA, DIRECCIÓN GENERAL DE LA GUARDIA CIVIL, por presunto incumprimento da Lei 7/2012 de 28 de xuño de Montes de Galicia, presentada por D. Fabian Vicente Haddaji Lemkadem, pola proximidade dunha plantación forestal á súa vivenda e non respetar a distancia mínima coa edificación con referencia catastral: 8308106NJ5180N0001KR- figurando como propietaria da parcela denunciada Esteban Mauricio Abouyacoub Tutor (32514984E) falecida actualmente e constando como herdeiro legal da mesma: D. José Manuel Bello Mayobre, con derradeiro domicilio coñecido en Venezuela en C/ Cajigal, Plaza La Estrella piso 3 apartamento 3 torre A, San Bernardino, Caracas, Venezuela. O que se publica segundo o disposto no artigo 44 da Lei 39/2015, de 1 de outubro, do Procedimiento Administrativo Común das Administracións Públicas, e surta seus efectos. En Ares a 11 de maio do 2017 O Alcalde-Presidente. Asdo.- D. Julio Ignacio Iglesias Redondo
16/05/2017 | Administración de JusticiaJuzgados de Primera Instancia
1ª Instancia 8 A Coruña
Notificar sentencia a los demandados en JVH 1037/2016-CH

Flor Alicia Iosub Pons Fuster, letrado da administración de xustiza do Xulgado de Primeira Instancia Núm.8 da Coruña, fago saber que no JVH 1037/2016-CH ditouse SENTENZA de 05.05.2017 que non puido ser notificada a D. DE ATALAYA, DONACIANO CHAJI LOPEZ XXXXXXXXX, Dª OLGA BEATRIZ LOPEZ, NIF (se desconoce) e calqueira outros ignorados ocupantes do inmoble sito na rúa Eirís de Arriba, 57 de A Coruña, partes demandadas, por estar en paradoiro descoñecido. A dita resolución procesual atópase na oficina xudicial deste órgano (r/ Monforte s/n; 4.ª planta na Coruña) onde o interesado poderá ter coñecemento íntegro do acto. Contra a dita resolución poderá interpor un recurso de TIPO no prazo de XX días consonte co establecido na Lei de Axuizamento civil (LAC). Espido este edicto para a súa publicación no Boletín Oficial da Provincia da Coruña en cumprimento do art.497 LAC. A Coruña, a 9 de maio de 2017. Flor Alicia Iosub Pons Fuster
16/05/2017 | Administración LocalMunicipal
Ames
Anuncio de licitación da obra de ampliación do pavillón municipal de deportes do Milladoiro

Entidade adxudicataria: Concello de Ames. Obxecto do contrato: Execución das obras incluídas no proxecto “Ampliación do pavillón municipal de deportes de Milladoiro”. Tramitación: Ordinaria. Procedemento: Aberto cun único criterio de valoración: factor prezo. Orzamento de licitación: 81.831,02 IVE incluído Prazo de execución: 2 meses. Provisional: Non se esixe. Definitiva: 5 % do prezo de adxudicación IVE excluído. Clasificación do contratista: Non se esixe. Criterios de adxudicación: Véxase prego de cláusulas administrativas particulares. Admisión de variantes e melloras: segundo o establecido no prego. Información: Concello de Ames (Departamento de contratación). Teléfono: 981883002. Fax: 981884929. Dirección: Praza do Concello s/n. Bertamiráns 15.220 Ames (A Coruña). Presentación de ofertas: Os licitadores poderán presentar as proposicións no Rexistro Xeral do Concello de Ames, ata as 14:00 horas dos 26 días naturais seguintes ó da derradeira publicación do anuncio de licitación no Boletín Oficial da Provincia ou no perfil do contratante do Concello de Ames. Se o día de remate do prazo de presentación fose sábado, domingo ou festivo, quedará automaticamente prorrogado ao día hábil posterior. Documentación a presentar: Véxase prego de cláusulas administrativas particulares. Apertura de plicas: Terá lugar en acto público na Casa do Concello, o día e hora que se indicará no taboleiro de anuncios e no perfil do contratante do Concello, cunha antelación mínima de 2 días hábiles. Perfil do contratante: http://www.concellodeames. gal. (Perfil do contrante) Gastos dos anuncios: serán por conta do adxudicatario ata o importe máximo de 500.- Euros. Outras informacións: Ver pregos de cláusulas administrativas particulares. Ames, 11 de maio de 2017 O alcalde, José M. Miñones Conde
16/05/2017 | Administración LocalConsorcios
Consorcio As Mariñas
Edicto do servizo de lacería de animais domésticos do Consorcio As Mariñas

EDICTO Por medio do presente anuncio, notifícase a DAN IULIAN KRISTOFFERSEN MARTIN DE LA SIERRA, con DNI XXXXXXXXX, propietario do can con número de microchip 941000016122884, que foi recollido o día 14 de novembro de 2016 cando circulaba libremente pola vía pública no concello de Cambre; LUCIANO MARTIN AMU PEREZ CIRIZA, con DNI XXXXXXXXX, propietaria do can con número de microchip 941000019362281, que foi recollido o día 13 de outubro de 2016 cando circulaba libremente pola vía pública no concello de Sada;LUISA MARIA COTAN PINTO PRINSXXXXXXXXX, propietario dos cans con números de microchip 981098104853195 e 981098104467818, que foron recollidos o día 29 de marzo de 2017 cando circulaban libremente pola vía pública no concello de Oleiros; BARBARA MAY MARCELA CRISTINA CACEREÑO CORPION, con DNI XXXXXXXXX, propietario do can con número de microchip 941000019501999, que foi recollido o día 4 de abril de 2017 cando circulaba libremente pola vía pública no concello de Culleredo; todos eles recollidos polo servizo de lacería de animais domésticos do Consorcio As Mariñas a través da mercantil Servigal, que unha vez intentada a notificación no seus domicilios sen éxito, terán un prazo de dez días (10), a partir da publicación do presente anuncio no Boletín Oficial da Provincia (BOP) para recuperar os respectivos animais, previo aboamento dos custes establecidos na Ordenanza fiscal reguladora das taxas pola prestación do servizo de lacería, recollida, aloxamento e control de animais domésticos (BOP 77, 23 de abril de 2013). Transcorrido dito prazo sen que o propietario compareza, o animal entenderase abandonado, en aplicación do previsto no artigo 11.3 da Lei 1/1993, do 13 de abril, de protección dos animais domésticos e salvaxes en catividade de Galicia. O propietario deberá poñerse en contacto coa empresa Servigal, como empresa concesionaria do servizo de lacería e canceira do Consorcio As Mariñas, sito en Agra do Pazo, 2 - A, 15318 - Limiñón - Abegondo Tlf.981 679 083. O que se fai público, de conformidade co disposto no art.44 e 45 da Lei 39/2015 do Procedemento Administrativo Común, se practica notificación edictal. Bergondo, 10 de maio de 2017. O presidente do Consorcio As Mariñas El Hadi Yasmany Esqueu Visus
16/05/2017 | Administración LocalMunicipal
A Baña
Aprobación provisional Ordenanza ICIO

Expediente: Aprobación da modificación da ordenanza fiscal reguladora do Imposto de Construcións, Instalacións e Obras. Acordo: Aprobación provisional. Órgano e data: Concello Pleno, 2 de febreiro de 2017 Obxecto: Exame do expediente e formulación de alegacións. Prazo de exposición: 30 días, contados desde o seguinte ao da publicación no Boletín Oficial da Provincia. Efectos: Se non se presentaran reclamacións durante o prazo de exposición pública, entenderase definitivamente adoptado o acordo sinalado. Norma reguladora: Artigo 17 do RDL 2/2004, TRLHL. A Baña, 8 de maio de 2017. O Alcalde, José Andrés García Cardeso
16/05/2017 | Administración LocalMunicipal
O Pino
Convocatoria para a contratación de 4 peóns

ANUNCIO CONVOCATORIA PARA A CONTRATACIÓN DE 4 PEÓNS Convocatoria para a contratación de catro peóns durante seis meses ó abeiro do Programa de integración laboral mediante a execución de obras e servizos mínimos municipais nos concellos da provincia de A Coruña de menos de 20.000 habitantes para o ano 2017, cofinanciado pola Deputación da Coruña (BOP número 243, de 26/12/2016). As instancias solicitando participar no proceso selectivo dirixiranse ao Sr. alcalde do Concello de O Pino, no prazo de 5 días hábiles, contados a partir do día seguinte á publicación do anuncio da convocatoria no BOP. As bases da convocatória atópanse no taboleiro de anuncios e na web: www.concellodeopino.com. O Pino, a 8 de maio de 2017. O alcalde Asdo.: Manuel Taboada Vigo
16/05/2017 | Administración LocalMunicipal
A Baña
Aprobación provisional Ordenanza prestaciòn servicios administrativos

Expediente: Aprobación da ordenanza fiscal reguladora da taxa por prestación de servizos correspondentes á actividade administrativa e de goberno do concello da Baña. Acordo: Aprobación provisional. Órgano e data: Concello Pleno, 2 de febreiro de 2017 Obxecto: Exame do expediente e formulación de alegacións. Prazo de exposición: 30 días, contados desde o seguinte ao da publicación no Boletín Oficial da Provincia. Efectos: Se non se presentaran reclamacións durante o prazo de exposición pública, entenderase definitivamente adoptado o acordo sinalado. Norma reguladora: Artigo 17 do RDL 2/2004, TRLHL. A Baña, 8 de maio de 2017. O Alcalde, José Andrés García Cardeso
16/05/2017 | Administración LocalMunicipal
Santiago de Compostela
Servizo de Contratación
Autorización do uso da vía pública para a colocación de colectores de roupa e calzado usados e outros textiles no termo municipal de Santiago de Compostela (Reservado a centros especiais de emprego e empresas de inserción D. A. 5º do TRLCSP)

OBXECTO DO CONTRATO: Autorización do uso da vía pública para a colocación de colectores de roupa e calzado usados e outros textiles no termo municipal de Santiago de Compostela (Reservado a centros especiais de emprego e empresas de inserción D. A. 5º do TRLCSP). REFERENCIA DO EXPEDIENTE: CON/56/2016. TIPO DE LICITACIÓN: Canon a aboar pola empresa. PRAZO DE EXECUCIÓN: Establécese un prazo de execución de dous anos. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/ Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 30 días hábiles, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: non se esixe. DOCUMENTACIÓN/INFORMACIÓN: Perfil municipal de contratante: www.santiagodecompostela. gal. CRITERIOS DE ADXUDICACIÓN: Son os sinalados no artigo 6 do prego de cláusulas administrativas. Os puntos totais a outorgar serán 20 puntos, segundo os criterios e a ponderación seguinte: Criterio 1: Canon: ata 10 puntos. O canon anual mínimo por colector instalado será de 0 euros, importe que poderá ser mellorado polos licitadores. Outorgarase un punto por cada 10 euros adicionais de canon por colector, ata un máximo de 10 puntos. Non se valorarán incrementos inferiores a 10 euros. Criterio 2: Actividades educativas e culturais relacionadas co ámbito da reciclaxe e educación ambiental: ata 10 puntos. Os licitadores presentarán unha memoria con actuacións de tipo educativo e cultural en período anual. Outorgaranse 10 puntos á proposta de actuación que supoña unha maior duración anual cuantificada en horas. Non se valorarán propostas inferiores a 10 horas mensuais.” GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/ Presidente Salvador Allende nº 6-8), anunciaranse previamente no perfil de contratante do órgano de contratación nos termos sinalados no prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 11 de maio de 2017. O ALCALDE Asdo.: Martiño Noriega Sánchez
16/05/2017 | Administración LocalMunicipal
Cee
Aprobación provisional de padróns fiscais

Téndose aprobado provisionalmente, mediante resolución da Alcaldía nº 229/2017 de data 10/05/2017, os padróns fiscais da taxa pola recollida do Lixo, Mantemento do Cemiterio Municipal e Vados correspondentes ao exercicio de 2017, sométense a exposición pública os padróns fiscais referidos polo prazo dun mes, para os efectos da súa consulta e presentación de reclamacións polas persoas interesadas. CEE, 11 de maio de 2017 O alcalde Ramón R. Vigo Sambade
16/05/2017 | Administración LocalMunicipal
Muxía
Anuncio do padrón de auga, lixo, sumidoiros e punto limpo 1.º trimestre 2017

ANUNCIO O alcalde, mediante resolución de data 5 de maio de 2017, aprobou o padrón de auga, lixo, sumidoiro, punto limpo e canon de auga correspondente ao 1.º trimestre 2017. O dito padrón queda exposto ó público nas oficinas municipais durante o prazo de 1 mes a partir da publicación deste anuncio no BOP con carácter de notificación colectiva, de acordo co artigo 102.3 da Lei 58/2003 Xeral Tributaria. Durante o prazo de 1 mes, contado dende o día seguinte ó remate de exposición pública, poderá presentarse recurso de reposición segundo o previsto nos artigos 108 da Lei 7/1985 de 2 de abril, Reguladora das Bases do Réxime Local, e 14.2 do Real Decreto Lexislativo 2/2004, texto refundido da Lei Reguladora das Facendas Locais. Contra a desestimación do recurso de reposición poderase presentar recurso contencioso-administrativo no prazo de dous meses dende a notificación da resolución expresa, ou de seis meses dende que se produza a desestimación presunta. Tamén se poderá interpoñer calquera outro recurso que se estime conveniente. Modalidade de cobro: – Nas oficinas municipais en horario de atención ao público. – Nas entidades financieiras, previa recollida da liquidación nas oficinas municipais en horario de atención ao público. O prazo de ingreso en período voluntario queda fixado en tres meses, contados a partir da finalización do período de exposición pública. Transcorrido este prazo iniciarase o período executivo e a débeda resultante esixirase polo procedemento de constrinximento, co recargo, xuros de demora e custos que procedan, de acordo co previsto no artigo 28 da Lei Xeral Tributaria. A falta de pagamento en periodo voluntario do canon de auga suporá a esixencia directamente ao contribuínte pola vía e constrinximento pola consellería competente en materia de facenda da Xunta de Galicia. A repercusión do canon de auga poderá ser obxecto de reclamación económico-administrativa ante a Xunta Superior de Facenda (Consellería de Facenda) da Xunta de Galicia, no prazo de 1 mes dende o día seguinte ó remate da exposición ao público do padrón. Muxía, 10 de maio de 2017. O alcalde Félix Porto Serantes
29/05/2017 | Administración LocalMunicipal
Zas
Anuncio da convocatoria para a selección e contratación laboral temporal de dous/dúas monitores/as de tempo libre do Concello de Zas, e a formación dunha lista de substitución

Anuncio da convocatoria para a selección e contratación laboral temporal de dous/dúas monitores/as de tempo libre do Concello de Zas, e a formación dunha lista de substitución Por Resolución da Alcaldía núm.169/2017, de data 18/05/2017, aprobáronse as bases reguladoras da convocatoria para a selección e contratación laboral temporal de dous/dúas monitores/as de tempo libre do Concello de Zas, e a formación dunha lista de substitución. O prazo de presentación de instancias é de 10 días naturais, contados a partir do seguinte á publicación deste anunció no Boletín Oficial da Provincia. As persoas interesadas poderán consultar as bases no taboleiro de anuncios da Casa Consistorial e na páxina web do Concello de Zas (www.concellodezas.org). Zas, 23 de maio de 2017. O alcalde D. Manuel Muiño Espasandín
29/05/2017 | Administración LocalMunicipal
Fene
Servizos Económicos e Tributarios
Anuncio cobranza escolas culturais e deportivas, 3º trimestre do curso 2016/2017

Por Resolución da Alcaldía núm.525/2017, de 27 de maio, aprobouse o padrón fiscal correspondente ao 3º trimestre das Escolas Culturais e Deportivas, curso 2016/2017. Exposición: O padrón quedará exposto ao público no Concello durante o prazo de 1 MES, a contar dende o día seguinte á publicación deste Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Durante o periodo de exposición pública contra as liquidacións incorporadas ao padrón, tódolos interesados poderán interpor as reclamacións ou alegacións que consideren pertinentes ante a Alcaldía. Contra as débedas consignadas no padrón contributivo e notificadas colectivamente mediante o presente anuncio, os interesados poderán interpor os seguintes recursos: -Reposición, perante a alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. -Contencioso-administrativo, perante o xulgado do contencioso-administrativo, no prazo de dous meses se a resolución do recurso de reposición se é expresa, e no prazo de 6 meses dende a súa interposición, se non o fose. -Calquera outro recurso que as persoas interesadas consideren oportuno. Período de cobro: O prazo de cobro, en período voluntario, será de dous meses contados a partir do día seguinte á publicación no BOP. Transcorrido este prazo, procederase a esixir os xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 24/05/2017 O alcalde, Juventino J. Jose Eustaquio Sellers Bangueses
29/05/2017 | Administración LocalMunicipal
Outes
Substitución na Alcadía

ANUNCIO DE SUBSTITUCIÓN NA ALCALDÍA O Concello de Outes anuncia, en cumprimento dos artigos 44 e 47 do Regulamento de organización e funcionamento das corporacións locais (Rd 2568/1986, do 28 de novembro), que a Alcaldia decidiu, por resolución do 23.05.2017, que ao estar ausente a súa titular os días 25, 26, 27 e 28 de maio de 2017, a substituirá nas súas funcións a 2.ª tenente de alcalde, D.ª María Carmen Leis Buján. Outes, 24 de maio de 2017. A alcaldesa Asdo.: María Beatriz Molinos Vidal
29/05/2017 | Administración LocalMunicipal
Cambre
Avocación de competencias da cuarta tenente de alcalde, dona Elisa Pestonit Barreiros, dende o día 1 ao 4 de xño de 2017, ambos os dous incluídos

Esta Alcaldía, con data do día 22 de maio de 2017, ditou a Resolución número 857/2017 que se transcribe a continuación: “Dona Khadouj Perez Plaza Peremiquel, cuarta tenente de alcalde, declara que non poderá exercer as súas funcións como concelleira delegada de área, dende o día 1 ao 4 de xuño de 2017, ambos os dous incluídos, segundo o seu escrito rexistrado de entrada do día de 16 de maio do ano que andamos, co número 0/4123. Por Resolución de Alcaldía número 1841/2016, de data 18 de novembro, de delegación de atribucións da Alcaldía nos membros da Xunta de Goberno Local, conferín a delegación xenérica da área de Servizos a prol de dona Khadouj Perez Plaza Peremiquel. De conformidade co establecido no artigo 10 da Lei 40/2015, do 1 de outubro, de réxime xurídico do sector público, e artigo 50.3 do Regulamento orgánico municipal, respecto da avocación de asuntos, resolvo: Primeiro. –Avocar a delegación xenérica efectuada a prol de dona Khadouj Perez Plaza Peremiquel dende o día 1 ao 4 de xuño de 2017 ambos os dous incluídos, a partir dos cales continuará no exercicio das funcións que lle foron delegadas por esta Alcaldía segundo Resolución de data 18 de novembro de 2016. Segundo. –Publicar a resolución no Boletín Oficial da Provincia e dar conta ao Pleno na vindeira sesión que teña lugar.” Cambre, 22 de maio de 2017. O alcalde Óscar A. García Patiño